Iceland

Iceland er en amerikansk musikalsk komedie fra 1942 regissert av H. Bruce Humberstone. I rollene ses blant andre Sonja Henie, John Payne og Jack Oakie.

Innspillingsfakta 
Ifølge en artikkel i Hollywood Reporter 29. oktober 1941 ble kameramannen Bowie Kennedy sendt til Island for å filme bakgrunnsbilder. Selve innspillingen av filmen fant sted fra midten av april til slutten av mai 1942. Skøytescenene ble filmet fra 6. juni til 27. juni 1942.

Fakta om filmen 
Ifølge en artikkel i Hollywood Reporter fra 7. november 1941 var denne filmen egentlig planlagt som oppfølgeren til Høyfjellets sang fra 1941 der også Sonja Henie og John Payne spilte hovedrollene. Joan Davis, Lynn Bari, Milton Berle samt Glenn Miller and His Orchestra, som medvirket i den første filmen, skulle også være med i denne. I notater fra en konferanse med produksjonssjef Darryl F. Zanuck 7. november 1941 var ikke disse ført opp i den potensielle rollelisten. Notatene befinner seg i Twentieth Century-Fox Produced Scripts Collection ved UCLA Arts-Special Collections Library. Cesar Romero var imidlertid ført opp i rollen som Slip Riggs. Notater fra en konferanse 10. mars 1942 indikerte at Victor Borge ble vurdert til å spille rollen som Sverdrup Svensson. Sterling Holloway fikk den rollen.

Felix Bressart ble utlånt fra Metro-Goldwyn-Mayer for spille i denne filmen.

Ifølge MPAA/PCA Collection ved AMPAS Library forkastet Production Code Administration (PCA) manusversjonen av 24. mars 1942 på grunn av «den komiske karakteriseringen av en prest [Herr Tegner]» og «de offensivt suggestive replikkene og situasjonene knyttet til scenene i og rundt brudekammeret.» Et revidert manus, datert 1. april 1942, ble godkjent av MPAA.

I en anmeldelse i The New York Times 15. oktober 1942 ble det opplyst at «rapporter kom inn fra Island» om at folk der «kjente en kraftig vrede» mot filmen, som de følte var «absolutt uflatterende overfor deres karakter og nasjonale levemåte.»

Rolleliste 
(Kun krediterte skuespillere)

 Sonja Henie - Katina Jonsdottir
 John Payne - Korporal James Murfin
 Jack Oakie - Slip Riggs
 Felix Bressart - Papa Jonsdottir
 Osa Massen - Helga Jonsdottir
 Joan Merrill - Adele Wynn
 Fritz Feld - Herr Tegner
 Sammy Kaye and His Orchestra

Referanser

Eksterne lenker 
 

Musikkfilmer fra USA
Filmkomedier fra USA
Filmer fra 1942